Na osnovu člana 5. Pravilnika o radu JU Centar za rehabilitaciju ovisnika o psihoaktivnim supstancama, Uredbe o postupku prijema u radni odnos u javnom sektoru u Tuzlanskom kantonu („Službene novine Tuzlanskog kantona“, broj: 4/19, 4/20, 11/20 i 5/21), Saglasnosti Ministarstva za rad, socijalnu politiku i povratak Tuzlanskog kantona broj: 02/1-30-17496/22 od 09.08.2022.godine, te odluke Upravnog odbora JU CROPS broj: 01-03-266-2/22 od dana 26.07.2022. godine, direktor JU Centar za rehabilitaciju ovisnika o psihoaktivnim supstancama (u daljnjem tekstu: JU CROPS), raspisuje:

**JAVNI KONKURS**

**za prijem u radni odnos u JU Centar za rehabilitaciju ovisnika o psihoaktivnim supstancama**

1. **SOCIJALNI RADNIK - 1 izvršilac na neodređeno vrijeme sa probnim radom od 6 mjeseci.**
2. **MEDICINSKI TEHNIČAR – 1 izvršilac na neodređeno vrijeme sa probnim radom od 6 mjeseci.**

**Opis poslova radnog mjesta:**

**Opis poslova i radnih zadataka za poziciju 1. SOCIJALNI RADNIK:**

* Ostvaruje saradnju sa štićenicima prije smještaja u JU CROPS i u tom smislu proučava socijalnu anamnezu i informiše stručne organe JU CROPS o podacima značajnim za program rehabilitacije štićenika,
* Učestvuje u radu stručnog tima JU CROPS,
* Ostvaruje saradnju JU CROPS i staratelja u toku boravka štićenika u JU CROPS,
* Radi na izradi izveštaja, informacija i analiza iz oblasti socijalne zaštite u JU CROPS,
* Pruža stručnu pomoć u vidu objašnjenja, savjeta i prijedloga u cilju ostvarenja prava štićenika JU CROPS,
* Koordinira rad socijalno-zdravstvene zaštite, te provodi aktivnosti u cilju ostvarivanja prava štićenika iz zdravstvenog osiguranja,
* Vodi i ažurira matičnu dokumentaciju i evidenciju štićenika na nivou JU CROPS,
* Zajedno sa pedagogom i terapeutom obavještava i izvještava staratelje o toku procesa rehabilitacije,
* Predlaže konkretne mjere za rješavanje prava iz oblasti socijalne zaštite,
* Zalaže se za stvaranje što povoljnijih uslova za vrijeme boravka štićenika u JU CROPS uz saradnju sa Centrima za socijalni rad, pomaže kod zapošljavanja štićenika,
* Sagledava uslove oko povratka i smještaja štićenika u porodicu,
* Uključuje se u realizaciju slobodnih aktivnosti,
* Po potrebi mijenja terapeuta,
* Po potrebi radi u smjenama, vikendom i u dane državnih i vjerskih praznika,
* Kontinuirano radi na svom stručnom usavršavanju,
* Obavlja i druge poslove po nalogu direktora.

**Opis poslova i radnih zadataka za poziciju 2. MEDICINSKI TEHNIČAR:**

* Planira i organizuje zdravstvenu zaštitu štićenika,
* Organizuje zdravstveno prosvjećivanje štićenika i drugih radnika JU CROPS,
* Ostvaruje kontakte i saradnju sa zdravstvenim organizacijama u mjestu i brine sa o blagovremenom liječenju oboljelih štićenika,
* Kontroliše i izvršava propisane mjere zdravstvene terapije,
* Organizuje i kontroliše održavanje higijene stambenih jedinica i drugih zajedničkih prostorija,
* Preduzima blagovremene preventivne mjere za sprečavanje pojave epidemija i drugih zaraznih bolesti,
* Vrši nabavku lijekova i drugog sanitetskog materijala,
* Vodi cjelokupnu zdravstvenu dokumentaciju,
* Obavlja i druge poslove zdravstvene zaštite predviđene normativnim aktima Centra ili odlukama direktora Centra.
* Po potrebi radi u smjenama,vikendom,u dane vjerskih i državnih praznika,
* Kontinuirano radi na svom stručnom usavršavanju,
* Radi i druge poslove po nalogu direktora,
* Za svoj rad odgovoran je direktoru.

**Opći uslovi:**

* Da je državljanin Bosne i Hercegovine,
* Da je stariji od 18 godina, a ne stariji od 65 godina,
* Da je zdravstveno sposoban za poslove za koje se kandiduje,
* Da se protiv kandidata nevodi krivični postupak.

**Posebni uslovi za poziciju 1. SOCIJALNI RADNIK**:

* VSS - VII stepen, odsjek Socijalni rad
* jedna godina radnog iskustva

**Posebni uslovi za poziciju 2. MEDICINSKI TEHNIČAR**:

* SSS, završena Medicinska škola
* Jedna godina radnog iskustva

**Dokumentacija:** Kandidat uz prijavu treba dostaviti dokaze o ispunjavanju uslova iz konkursa, i to:

* Uvjerenje o državljanstvu – ne starije od šest mjeseci,
* Ovjerena kopija lične karte,
* Ovjerena kopija diplome ili uvjerenja o završenom školovanju,
* Dokaz o poznavanju rada na računaru,
* Ovjerena kopija vozačke dozvole B kategorije,
* Dokaz o radnom iskustvu.

Prijavni obrazac može se preuzeti u prostorijama JU CROPS ili na službenoj web stranici [www.crops.ba](http://www.crops.ba),

Ukoliko kandidat ili član njegove uže porodice spada u kategoriju boračke populacije sa područja Tuzlanskog kantona, dostaviti dokaz o toj pripadnosti u skladu sa Pravilnikom o jedinstvenim kriterijima za zapošljavanje branilaca i članova njihovih porodica u institucijama Tuzlanskog kantona i uvjerenje da se nalazi na evidenciji Službe za zapošljavanje Tuzlanskog kantona kao nezaposlena osoba.

O datumu, vremenu i mjestu održavanju intervjua, kandidati koji ispunjavaju uslove konkursa i koji su dostavili uredne i blagovremene prijave, bit će obaviješteni pismenim putem.

Ukoliko kandidat ne pristupi intervjuu, smatrat će se da je odustao od konkursne procedure te o daljoj proceduri neće biti pisanim putem obaviješten.

Izabrani kandidat je dužan najkasnije u roku od osam dana od dana prijema obavještenja o rezultatima izbora dostaviti ljekarsko uvjerenje kojim dokazuje da je zdravstveno sposoban za obavljanje poslova radnog mjesta na koje se prijavljuje.

Pored navedenog, izabrani kandidat je dužan najkasnije u roku od osam dana od dana prijema obavještenja o rezultatima izbora dostaviti uvjerenje o nevođenju krivičnog postupka ne starije od 6 mjeseci.

Prijavu na javni konkurs sa traženim dokumentima (u zatvorenoj koverti) treba dostaviti lično ili preporučenom pošiljkom, u roku od 8 dana od dana posljednjeg objavljivanja javnog konkursa, na adresu:

***JUCentar za rehabilitaciju ovisnika o psihoaktivnim supstancama, Smoluća bb, 75300 Lukavac, sa naznakom „Za konkurs“.***

Sve dodatne informacije mogu se dobiti putem kontakt telefona 035 579 569 ili e-mail adrese: centar@crops.ba

Javni oglas će biti objavljen u dnevnim novinama „Oslobođenje“ i na službenoj stranici JU CROPS, te će biti dostavljen JU Službi za zapošljavanje Tuzlanskog kantona.

 **Direktor JU CROPS**